Návrh

UZNESENIE VLÁDY SLOVENSKEJ REPUBLIKY
č. 
z           2005

k Správe medzirezortnej komisie pre záchranu lokalít zapísaných               
v  Zozname svetového dedičstva za rok 2004

Číslo materiálu:		
Predkladateľ:	minister kultúry SR	
Vláda
A.	schvaľuje

A.1. 		správu medzirezortnej komisie pre záchranu lokalít zapísaných             
                  		v Zozname svetového dedičstva za rok 2004 (Banská Štiavnica
            a technické  pamiatky okolia, Spišský hrad a pamiatky okolia,
                        Vlkolínec  a historické jadro mesta Bardejov);

B.        ukladá

ministrovi kultúry

B.1.	pripraviť periodické správy o uplatňovaní Dohovoru o svetovom dedičstve – sekcia II  „Stav starostlivosti o zachovanie lokalít svetového dedičstva“ pre lokality, ktoré boli zapísané do Zoznamu svetového dedičstva do 31. 12. 1998;
			do 31. októbra 2005 

podpredsedovi vlády a ministrovi hospodárstva

B.2.	            v spolupráci s ministrom kultúry, ministrom životného prostredia 
a ministrom zahraničných vecí prostredníctvom Slovenskej agentúry pre cestovný ruch pokračovať v zabezpečovaní všetkých foriem propagácie slovenských lokalít zapísaných v Zozname svetového dedičstva alebo navrhovaných na zápis do  Zoznamu svetového dedičstva;
         	  	            priebežne

ministrovi životného prostredia

B.3. 	pokračovať podľa harmonogramu v rámci finančných možností            v  realizácii obnovy vodných nádrží banskoštiavnického vodohospodárskeho systému a opravy prítokových jarkov so zabezpečením grafického odborného zamerania existujúceho technického zariadenia vo väzbe na celé vodné dielo,  s následným archivovaním v archíve Pamiatkového úradu SR, zabezpečiť archívne výskumy a konzervovanie pôvodného technického zariadenia a ich zachovanie in situ, alebo ako objektov muzeálnej prezentácie;
			do 31. decembra  2005
	
podpredsedovi vlády a ministrovi hospodárstva, ministrovi výstavby a regionálneho rozvoja, ministrovi životného prostredia, ministrovi pôdohospodárstva, ministrovi zdravotníctva, ministrovi kultúry, ministrovi vnútra, ministrovi práce, sociálnych vecí a rodiny, ministrovi zahraničných vecí, ministrovi školstva, ministrovi spravodlivosti 

B.4.	v podporných   programoch príslušných rezortov a v dokumentoch štrukturálnych fondov zohľadniť medzi hodnotiacimi kritériami rozvoj lokalít zapísaných v Zozname svetového dedičstva v súlade so zachovaním hodnôt, pre ktoré boli do zoznamu zapísané;   
	          priebežne
C. odporúča

           predsedovi Žilinského samosprávneho kraja, 
           predsedovi Banskobystrického samosprávneho kraja,	
           predsedovi Prešovského samosprávneho kraja, 	
           predsedovi Košického samosprávneho kraja,
           primátorovi mesta Banská Štiavnica,
           primátorovi mesta Bardejov,
primátorovi mesta Ružomberok,   
primátorovi mesta Spišské Podhradie, 
           starostovi obce Žehra,

C.1.  	v súvislosti s ochranou, obnovou a revitalizáciou lokalít zapísaných v Zozname svetového dedičstva pripraviť projekty na financovanie školstva, na podporu mládeže, na telovýchovné, športové, zdravotnícke, sociálne , kultúrne a environmentálne účely podľa Výnosu Ministerstva financií Slovenskej republiky č. 2552/2004-44 o poskytovaní dotácií v pôsobnosti Ministerstva financií Slovenskej republiky v znení neskorších predpisov a predložiť ich na Ministerstvo financií SR;
do 31. marca 2006

           predsedovi Žilinského samosprávneho kraja, 	
           predsedovi Banskobystrického samosprávneho kraja,	
           predsedovi Prešovského samosprávneho kraja, 	
           predsedovi Košického samosprávneho kraja,

C.2.  	vytvoriť podmienky pre utvorenie zdrojov na príspevky vlastníkom na záchranu a obnovu národných kultúrnych pamiatok a ostatných objektov, dotvárajúcich pamiatkové prostredie, nachádzajúcich sa na území miest a obcí lokalít zapísaných v Zozname svetového dedičstva podľa § 13 č. 49/2002 Z. z.;
do 31. decembra 2005	

C.3.	prerokovať v príslušných zastupiteľstvách samosprávnych krajov správu o stave svetového dedičstva a prijať program podpory a riadiaci plán v zmysle Dohovoru o ochrane svetového kultúrneho a prírodného dedičstva;
	do 31. decembra 2005

           primátorovi mesta Banská Štiavnica,
           primátorovi mesta Bardejov,
primátorovi mesta Ružomberok   
primátorovi mesta Spišské Podhradie, 
           starostovi obce Žehra

C.4.   	v súvislosti s riešením problémov v oblasti kriminality a inej protispoločenskej činnosti vypracovať a predložiť príslušnému krajskému úradu projekty v oblasti prevencie kriminality;         
			do 31. decembra 2005 

C.5.	predložiť príslušným krajským pamiatkovým úradom údaje podľa prílohy č. 2 Správy medzirezortnej komisie pre záchranu lokalít zapísaných v Zozname svetového dedičstva za rok 2003, schválenej uznesením vlády č. 615/2004;
do 31. mája 2005	

C.6. 	utvoriť zdroje na príspevky vlastníkom na záchranu a obnovu národných kultúrnych pamiatok, nachádzajúcich sa na území obce podľa § 14 ods. 3 zákona   č. 49/2002     Z. z. o ochrane pamiatkového fondu ako aj  ostatných objektov, dotvárajúcich pamiatkové prostredie;
			do 31. decembra 2005

Vykonajú:
podpredseda vlády a minister hospodárstva
minister výstavby a regionálneho rozvoja
minister životného prostredia
minister pôdohospodárstva
minister zdravotníctva
minister kultúry
minister vnútra
minister práce, sociálnych vecí a rodiny
minister zahraničných vecí
minister školstva
minister spravodlivosti 

Na vedomie:
           predseda Žilinského samosprávneho kraja, 	
           predseda Banskobystrického samosprávneho kraja,	
           predseda Prešovského samosprávneho kraja, 	
           predseda Košického samosprávneho kraja,
           primátor mesta Banská Štiavnica,
           primátor mesta Bardejov,
           primátor mesta Spišské Podhradie, 
           primátor mesta Ružomberok,   
           starosta obce Žehra
           členovia medzirezortnej komisie pre záchranu lokalít zapísaných v Zozname 
           svetového dedičstva